
V. Bakony Félmaraton

terepfutó verseny

versenykiírás

Útvonal: Zirc-Csesznek
Rajt: Zirc Kossuth utca 3. Harli Söröző
Szervező: Veszprémi Bridzs és Tájékozódási SE
Telefon: 30/3476356 e-mail: tajfutas@freemail.hu

Leírás: A 21,1 km-es terepfutó verseny a Bakony talán legszebb szurdok-völgyén a Cuha-szurdokon halad végig, majd a Cseszneki vár alatt lévő Erzsébet Vendégháznál érkeznek célba a versenyzők. A verseny során 370 méter szintkülönbséget is le kell küzdeniük a versenyzőknek. Csaknem végig széles erdei utakon halad az útvonal csak a verseny elején és végén van egy-egy rövid betonos szakasz. Több helyen át kell kelni a Cuha patakon. Frissítést három helyen biztosítunk a versenyzők számára.
Rajt: 2012. november 11. (vasárnap) 11.00 óra, Zirc Kossuth utca 3. Harli Söröző előtt

Jelentkezés: 8:00-10:30-ig a Harli sörözőben

Cél: 8419 Csesznek, Wathay F. utca 55-57.,  Erzsébet vendégház 

Frissítő állomások: 
8,6 km Porva-Csesznek vasútállomás, 14,4 km Vinye, 19,8 km Zörög-tető alja

Kategóriák: 
Férfiak:
¨ ifjúsági: 16-19 év, felnőtt: 20-35 év, szenior 36 + 

Nők:
¨ ifjúsági: 16-19 év, felnőtt: 20-35 év, szenior 36 +

Díjazás:
Valamennyi kategóriában, amelyikbe legalább 5 előnevezés érkezik, az első három helyezettnek éremdíjazást biztosítunk. A férfi és női abszolút győztes egy évig védi a verseny vándorkupáját.

Nevezési díj: előzetesen 1800 Ft/fő, helyszínen: 2300 Ft/fő

Előnevezési határidő: november 8. csütörtök 24:00 óra 

Nevezési cím: tajfutas@freemail.hu

A versenyen a SportIdent elektronikus időmérő rendszert alkalmazzuk, akinek van saját dugókája az kérjük nevezéskor a dugóka számát megadni! Akinek nincs, annak a helyszínen biztosítunk bérleti lehetőséget 200 Ft/db áron, letétként valamilyen személyes okiratot (személyi, lakcímkártya, jogosítvány stb.) fogunk kérni, amit a célban a dugóka leadásakor adunk vissza. 

További információ:
Hites Viktor tajfutas@freemail.hu, mobil: 30/3476356

Egyéb:
- A verseny végén frissítőt és az Erzsébet Vendégház jóvoltából meleg vizes fürdési lehetőséget biztosítunk a versenyzőknek. A célban meleg étkezésre is van lehetőség előrendelés Borda Erzsébetnél a +36(88)329-345 vagy a  +36 20 / 9258-852 telefonszámon, illetve szallas@erzsebetvendeghaz.com e-mail címen 
· Csomagszállítást biztosítunk a rajtból a célba.
· Menetrend szerinti helyközi autóbuszjáratok Csesznekről Zircre a rajtba: 8:04, 9:20, 10:00
Kérjük, parkoláskor az Erzsébet Vendégházba történő befutást ne akadályozzátok a parkoló autókkal! A parkolást Cseszneken elsősorban a vár alatti, illetve a temetőnél lévő parkolóban javasoljuk.
